CELEX: C2005/217/35
Language: et
Date: 2005-09-03 00:00:00
Title: Euroopa Kohtu (neljas koda) 14. juuli 2005. aasta otsus kohtuasjas C-142/04 (Symvoulio tis Epikrateias'e eelotsusetaotlus): Maria Aslanidou versus Ypourgos Ygeias & Pronoias (Direktiiv 92/51/EMÜ — Töötajad — Diplomite tunnustamine — Tööterapeut)

3.9.2005   
            
            
               ET
            
            
               Euroopa Liidu Teataja
            
            
               C 217/18
            
         
      EUROOPA KOHTU
   
   (neljas koda)
   14. juuli 2005. aasta otsus
   kohtuasjas C-142/04 (Symvoulio tis Epikrateias'e eelotsusetaotlus): Maria Aslanidou versus Ypourgos Ygeias & Pronoias (1)
   
   (Direktiiv 92/51/EMÜ - Töötajad - Diplomite tunnustamine - Tööterapeut)
   (2005/C 217/35)
   Kohtumenetluse keel: kreeka
   Kohtuasjas C-142/04, mille esemeks on Euroopa Kohtule EÜ artikli 234 alusel Symvoulio tis Epikrateias'e (Kreeka) 30. detsembri 2003. aasta otsusega esitatud eelotsusetaotlus, mis saabus Euroopa Kohtusse 17. märtsil 2004, menetluses Maria Aslanidou v. Ypourgos Ygeias & Pronoias, tegi Euroopa Kohus (neljas koda), koosseisus: koja esimees K. Lenaerts, kohtunikud N. Colneric ja K. Schiemann (ettekandja); kohtujurist L. A. Geelhoed, kohtusekretär R. Grass, 14. juulil 2005 otsuse, mille resolutiivosa on järgmine:
   Nõukogu 18. juuni 1992. aasta direktiivi 92/51/EMÜ direktiivi 89/48/EMÜ täiendava tööalase koolituse tunnustamise teise üldsüsteemi kohta artiklis 17 sätestatud tähtaja jooksul siseriiklikku õiguskorda ülevõtmata jätmise korral võib liikmesriigi kodanik tugineda selle direktiivi artikli 3 esimese lõigu punktile a, saamaks vastuvõtvas liikmesriigis loa asuda tegutsema reguleeritud kutsealal, nagu seda on tööterapeut.
   Kõnealust õigust ei tohi seada sõltuvusse asjaomase isiku diplomi tunnustamisest siseriiklike pädevate ametiasutuste poolt.
   Direktiivi 92/51 artikli 4 lõikes 1 sätestatud kompensatsioonimeetmeid võib asjaomasele isikule kohaldada üksnes juhul, kui seda nägi ette kõnealuse taotluse käsitlemise ajal kehtinud siseriiklik õigus.
   
      (1)  ELT C 106, 30.4.2004.